Debatt Dette kan være løsningen for å ta unna trafikken i Bergen sentrum de kommende tiårene. Med 42 meters lange «tog» (nå 32 m) annethvert minutt, i alle retninger, vil store deler av indre bysentrum komme til å ligne et stasjonsområde, hvor det for noen sågar ville kunne by på problemer å krysse sporene/barrierene til fots.

Selv i et «privatbil»-fritt sentrum, vil nødvendig annen trafikk (gående, syklister, varer, drosjer, busser, utrykning etc.) med forventet befolkningsøkning, likevel etter hvert legge beslag på det meste av gatenettet i vårt relativt lille/trange bysentrum.

Fra en stasjonen under Smålungeren kan en se for seg spor i fire retninger/tunneler:

1. Under Kaigaten og Peter Mortfeltz gate mot Sandviken, Åsane og Nord-Hordaland.

2. Mot Møhlenpris, Indre og Ytre Laksevåg og Sotra.

3. Mot Haukeland, Minde og Fyllingsdalen via kulvert som kommer frem ved Amalie Skram skole. (Her også med mulighet for tilkobling til NSB linjenett- hvor også ny lokalstrekning til Voss kan bli integrert i banenettet.)

4. En kulvert som kommer opp i Lars Hilles gate, og knytter seg til eksisterende bybane mot Flesland – og senere mot Os. De forsinkende svingene ved Statens hus og ved Fylkesbygget, – og kryssingen av Fjøsangerveien, blir derved borte).

Tre sentrale utganger fra terminalen: 1. En sentrumsutgang mot Rådhuset. 2. En mot museene, Grieghallen og Universitetet. 3. En mot Bystasjonen og Jernbanen.

Løsningen bygger i stor grad på en plan som tidligere har vært lansert av arkitektstudent Aksel Stave Ervik. Han fremhevet dertil: Overskuddsvarmen fra anlegget kan transformeres til å kjøle ned et renere.

Les også: Bygg bybaneterminalen under Smålungeren

Smålungeren til skøytebane hele vinteren.

Med en slik løsning vil en også kunne komme utenom problemene en fremtidig havstigning vil medføre.